# Øsby-Årøsund vandværk a.m.b.a. 2019

# Den årlige forbrugerinformation fra dit vandværk, **Årøsund vandværk**

Her er informationer om dit vandværk, og om kvaliteten af det vand, som der leveres til dig. Oplysningerne opdateres mindst én gang om året. Hvis du ønsker yderligere oplysninger, er du velkommen til at kontakte os.

**1. Kontakt til Øsby-Årøsund Vandværk**

**Tlf. 24 27 31 29, mail** [**cbrvand@oeaavand.dk**](mailto:cbrvand@oeaavand.dk)

Formand : Nicolai Kraack, tlf. 2176 8519, mail [Kraack@mail.dk](mailto:Kraack@mail.dk)

Kasserer/driftsleder: Christian Ravn, tlf. 2427 3129, mail [cbrvand@oeaavand.dk](mailto:cbrvand@oeaavand.dk)

Vandværkspasser: Robert Kyster, tlf. 2338 8892, mail [robert@kyster.info](mailto:robert@kyster.info)

Hjemmeside: [www.oesby-aaroesund-vandvaerk.dk](http://www.oesby-aaroesund-vandvaerk.dk)

**Opkrævningskontor :**

Vandværkernes EDB-Service, tlf. 7539 3255, mail [post@vand-edb.dk](mailto:post@vand-edb.dk)

**2. Kvaliteten af dit vand**

På vandværket foretager vi en simpel vandbehandling ved iltning, dobbelt filtrering i sandfiltre og derefter videregående vandbehandling i aktivt kulfilter. Kulfiltret tilbageholder pesticidrester og disses nedbrydningsprodukter. Tilsidst behandles vandet i et UV-lysningsanlæg for at sikre, at det vand, der leveres er fri for mikroorganismer.

For at sikre at dit vand har en ensartet og høj kvalitet, får vi taget vandprøver efter et kontrolprogram, som er godkendt af Haderslev Kommune. Der tages som minimum seks årlige drikkevandsprøver, hvor der undersøges for mange forskellige stoffer. Der tages prøver fra hver boring hvert fjerde år, der undersøges for de samme mange stoffer. Stofferne fremgår af [drikkevandsbekendtgørelsen](https://www.retsinformation.dk/Forms/R0710.aspx?id=202768)

Vandforsyningens analyser af vandet sker ude ved forbrugerens taphane som stikprøvekontroller, det er her kvalitetskravet gælder. Derudover undersøges vandet, inden det forlader vandværket. Der undersøges for mikrobiologiske, fysisk-kemiske og miljøfremmede stoffer på et akkrediteret laboratorium.

På prøvestedetundersøges med det samme temperatur, lugt, smag og farve.

* Undersøgelse for **mikrobiologiske** forhold omfatter kimtal ved 22o C, kim 37o C, coliforme bakterier, E.coli og enterokokker.
* Undersøgelse for **fysisk/kemiske/miljøfremmede stoffer** omfatter en lang række stoffer herunder jern, mangan, nitrat, vandets hårdhedsgrad (betegnet som dH) og pesticider.

Vandets hårdhed er på 15,8 dH

Du kan se resultaterne af de seneste **vandanalyser** på hjemmesiden [www.oesby-aaroesund-vandvaerk.dk](http://www.oesby-aaroesund-vandvaerk.dk) eller på Geus her kan du se alle analyse resultater.

Link til GEUS: <http://data.geus.dk/JupiterWWW/anlaeg.jsp?anlaegid=116311>

Hvis du gerne vil forstå analyserne bedre, kan du læse om ”drikkevandets hovedbestanddele” og ”mikrobiologiske parametre” på hjemmesiden under vandanalyser ”Sådan læser du en vandanalyse”

**Overskridelser af kvalitetskrav**

Der har i de seneste år været én overskridelser af drikkevandskvalitetskravene, og det var for pesticidet desphenyl-cloridazon (roepesticidet) i september 2017 fra afgang vandværk, hvor der blev målt 0,16 ug/l , grænseværdien er på 0,10 ug/l. Problemet er nu løst med aktivt kulfilter efterfulgt af UV-belysning, som er et krav efter et kulfilter. Dette kulfilter har Årøsund Vandværk fået tilladelse af kommunen til at bruge i en 10 års forsøgsperiode, hvorefter tilladelsen skal revurderes.

**3. Andre oplysninger**

**Områder som forsynes af dit vandværk**

De områder, som dit vandværk forsyner med drikkevand er fastlagt i kommunens vandforsyningsplan. Områderne er Årøsund, Hajstrupmark, Tamdrup Strand, Gammelbro Camping, Raademark & Strandpark samt sommerhusområdet ved Flovt Strand (Provas køber her vandet af Årøsund Vandværk).

**Så meget vand indvinder vi årligt**

I området har vi ca. 350 forbrugere, og der udpumpes ca. 55.000 m3 årligt. I sommerhusområdet ved Flovt Strand er der ca. 250 sommehuse.

**Her henter vi dit vand fra**

Vandværket har tre boringer, som er placeret omkring vandværkets bygning på Færgevej 91. Al vandet pumpes op fra disse boringer, som har en dybde på cirka 35 meter.

**Forsyningssikkerheden**

Som det fremgår af navnet, er vi to vandværker med en ringforbindelse. Det vil sige, at hvis ét af værkene har nedbrud, så kan området forsynes fra det andet vandværk i en periode, indtil der igen kan skabes normal drift.

Denne forbrugerinformation er meddelt efter bestemmelsen i Miljø- og Fødevareministeriets gældende bekendtgørelse om vandkvalitet og tilsyn med vandforsyningsanlæg (kapitel 8).